Document ID: 31994R0398

Ir-Regolament tal-Kunsill (KE) Nru 398/94
tal-21 ta' Frar 1994
li jemenda r-Regolament (KEE) Nru 3433/91 li jimponi dazju kontra d-dumping definittiv fuq l-importazzjonijiet ta' flint lighters tal-but li jaħdmu bil-gass u li ma jerġgħuwx jintlew u li joriġinaw mill-Ġappun, mir-Repubblika Popolari taċ-Ċina, mir-Repubblika tal-Korea u t-Tajlandja u li li jawtorizza l-ġbir definittiv ta' dazju proviżorju kontra d-dumping.
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komnunità Ewropea,
Wara li kkunsidra r-Regolament tal-Kunsill (KEE) Nru 2423/88 tal-11 ta' Lulju 1988 fuq il-protezzjoni kontra importazzjoni li kienet oġġett ta' dumping u ssussidjata minn pajjiżi mhux membri tal-Komunità Ekonomika Ewropea [1], u b'mod partikolari l-Artikolu 12 tiegħu,
Wara li kkunsidra l-proposta tal-Kummissjoni, mressqa wara konsultazzjoni fil-Kumitat Konsultattiv kif previst fir-Regolament imsemmi qabel,
Billi,
2. Miżuri proviżorji
(1) Il-Kunsill bir-Regolament (KEE) Nru 3433/91 [2], impona dazju definittiv kontra d-dumping ta' importazzjonui ta' lighters tal-but biż-żnied li jaqbdu bil-gass, mhux riċiklabbli li joriġinaw mill-Ġappun, mir-Repubblika tal-Poplu taċ-Ċina, mir-Repubblika tal-Korea u mit-Tajlandja. Il-Kummissjoni, bid-Deċiżjoni 91/604/KEE [3], aċċettat rabta offruta mit-Thai Merry Co. Ltd, produttur Tajlandiż, li l-importazzjoni tiegħu li ġiet bħala konsegwenza hi eskluża mill-ħlas ta' dazji ta' kontra d-dumping.
(2) Thai Merry Co. Ltd, b'korrispondenza tat-18 ta' Awissu rtirat ir-rabta tagħha. Wara dan, il-Kummissjoni imponiet, b'Regolament (KEE) Nru 2957/93 [4], dazju proviżorju fuq l-importazzjoni fil-Komunità ta' lighters tal-but biż-żnied li jaqbdu bil-gass, mhux riċiklabbli, li jaqgħu taħt il-kodiċi tan-NM ex96131000 (kodiċi Taric 96131000*10), u maħduma mit-Thai Merry Co. Ltd, (kodiċi addizzjonali Taric): 8740).
B. Proċedura sussegwenti
(3) Wara l-imposizzjoni tad-dazju proviżorju kontra d-dumping, l-industrija Komunitarja talbet, u ngħatat, opportunità li tiġi mismugħa mill-Kummissjoni u spjegat il-fehmiet tagħha.
(4) Ebda argument ġdid ma tressaq in-konnessjoni ma'l-irtirar tar-rabta minn Thai Merry Co. Ltd. Il-fatti li rriżultaw mir-Regolament (KEE) Nru 2957/93 f'dan ir-rigward huma għalhekk ikkonfermati mill-Kunsill.
Barra minhekk, il-Kunsill m'għandu ebda raġuni biex jaħseb li l-fatti definittivi li rriżultaw mill-investigazzjoni li wasslet għall-adozzjoni tar-Regolament (KEE) Nru 3433/91 jeħtieġu modifika. Ebda argument ma ġie ppreżentat minn xi parti interessata f'dan ir-rigward.
C. Dazji
(5) Billi d-dazju mal-pajjiżi kollu stabbilit bir-Regolament (KEE) Nru 3433/91 kien ibbażat fuq is-sitwazzjoni tat-Thai Merry Co. Ltd, l-unika emenda għal dak ir-Regolament li hija meħtieġa hija li titneħħa l-eżenzjoni tat-Thai Merry Co. Ltd minn dan id-dazju.
D. Ġbir ta' dazju proviżorju
(6) Bis-saħħa ta'l-entità tal-marġini ta' dumping stabbilit u l-gravita tal-ħsara kawżata lill-produtturi tal-Komunita, huwa wkoll meħtieġ li jinġabru definittivament u fl-intier tagħhom l-ammonti marbuta permezz ta' dazju proviżorju kontra d-dumping.
ADOTTA DAN IR-REGOLAMENT:
Artikolu 1
L-Artikolu 1(3) tar-Regolament (KEE) Nru 3433/91 għandu jitħassar.
Artikolu 2
L-ammonti marbuta permezz tad-dazju proviżorju kontra d-dumping impost skond ir-Regolament (KEE) Nru 2957/93 għandhom jinġabru definittivament.
Artikolu 3
Dan ir-Regolament għandu jidħol fis-seħħ fil-jum li ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta' Frar 1994.

Labels: 3
17
4
18